ประกาศกระทรวงการพัฒนาสังคมและความมั่นคงของมนุษย์เรื่องกำหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการจัดที่พักอาศัยอาหาร และเครื่องนุ่งห่ม ให้ผู้สูงอายุตามความจำเป็นอย่างทั่วถึง[๑] อาศัยอำนาจตามความในมาตรา ๑๑ (๑๐)ประกอบด้วยมาตรา ๑๑ วรรคสาม แห่งพระราชบัญญัติผู้สูงอายุ พ.ศ. ๒๕๔๖ และข้อ ๑๑ (๕)ของประกาศสำนักนายกรัฐมนตรี เรื่องกำหนดหน่วยงานรับผิดชอบในการดำเนินการตามพระราชบัญญัติผู้สูงอายุ พ.ศ. ๒๕๔๖ลงวันที่ ๒๘ กรกฎาคม พ.ศ. ๒๕๔๗ รัฐมนตรีว่าการกระทรวงการพัฒนาสังคมและความมั่นคงของมนุษย์จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์ วิธีการ และเงื่อนไขการคุ้มครอง การส่งเสริม และการสนับสนุนการจัดที่พักอาศัย อาหาร และเครื่องนุ่งห่ม ให้ผู้สูงอายุตามความจำเป็นอย่างทั่วถึงข้อ ๒ ผู้จะได้รับสิทธิตามประกาศนี้ หมายถึงผู้สูงอายุตามพระราชบัญญัติผู้สูงอายุ พ.ศ. ๒๕๔๖ซึ่งประสบปัญหาความเดือดร้อนและมีความจำเป็นในเรื่อง ดังต่อไปนี้(๑) ที่พักอาศัย(๒) อาหาร(๓) เครื่องนุ่งห่มข้อ ๓ ให้บุคคลหรือองค์กรที่มีส่วนเกี่ยวข้องเช่น ญาติหรือผู้อุปการะ ผู้นำชุมชน องค์กรปกครองส่วนท้องถิ่น สถานพยาบาลสถานีตำรวจแจ้งหรือยื่นคำขอรับความช่วยเหลือให้แก่ผู้สูงอายุที่ประสบปัญหาความเดือดร้อนและมีความจำเป็นโดยยื่นคำขอ(๑) ในท้องที่กรุงเทพมหานครให้ยื่นต่อกรมพัฒนาสังคมและสวัสดิการ หรือหน่วยงานในสังกัดกรมพัฒนาสังคมและสวัสดิการ(๒) ในจังหวัดอื่นให้ยื่นต่อสำนักงานพัฒนาสังคมและความมั่นคงของมนุษย์จังหวัดข้อ ๔ เมื่อได้รับคำขอตามข้อ ๓ แล้วให้เจ้าหน้าที่ดำเนินการสอบข้อเท็จจริง โดยให้มีอำนาจในการขอหลักฐาน ดังต่อไปนี้(๑)[๒]กรณีผู้สูงอายุเป็นผู้ยื่นคำขอด้วยตนเอง ให้นำบัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายและเลขประจำตัวประชาชนหรือสำเนาทะเบียนบ้านฉบับเจ้าบ้าน (เล่มสีน้ำเงิน) มาแสดง(๒)[๓]กรณีบุคคลที่มีส่วนเกี่ยวข้อง ยื่นคำขอรับความช่วยเหลือให้ผู้สูงอายุจะต้องนำหลักฐานได้แก่บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายและเลขประจำตัวประชาชนและสำเนาทะเบียนบ้านฉบับเจ้าบ้าน(เล่มสีน้ำเงิน) ของผู้ยื่นคำขอและของผู้สูงอายุมาแสดงกรณีตาม (๑) และ (๒)หากผู้สูงอายุไม่มีหลักฐานดังกล่าว ให้มีหนังสือรับรองว่าผู้สูงอายุมีถิ่นที่อยู่ในพื้นที่นั้นจริงจากนายทะเบียนท้องถิ่นพนักงานปกครอง กำนัน ผู้ใหญ่บ้าน หรือประธานชุมชนตามที่ทางราชการให้การรับรองหรือแต่งตั้ง แล้วแต่กรณีการพิจารณาอนุมัติในการช่วยเหลือในท้องที่กรุงเทพมหานคร ให้อธิบดีกรมพัฒนาสังคมและสวัสดิการหรือผู้ที่ได้รับมอบหมายเป็นผู้พิจารณาอนุมัติในจังหวัดอื่น ให้ผู้ว่าราชการจังหวัดหรือผู้ที่ได้รับมอบหมายเป็นผู้พิจารณาอนุมัติแบบคำขอให้เป็นไปตามที่ปลัดกระทรวงการพัฒนาสังคมและความมั่นคงของมนุษย์กำหนดข้อ ๕ ให้มีวิธีการช่วยเหลือดังนี้(๑) ปัญหาเรื่องที่พักอาศัยให้เข้ารับบริการในศูนย์บริการผู้สูงอายุหรือเข้าอยู่ในความอุปการะของสถานสงเคราะห์คนชราหรือสถานที่อื่นที่เหมาะสม(๒)ปัญหาเรื่องอาหารและ/หรือเครื่องนุ่งห่ม ให้พิจารณาช่วยเหลือเป็น(ก) เงิน(ข) อาหารและ/หรือเครื่องนุ่งห่มการดำเนินการเพื่อช่วยเหลือผู้สูงอายุที่ประสบความเดือดร้อนเรื่องอาหารและ/หรือเครื่องนุ่งห่มให้พิจารณาช่วยเหลือตามความจำเป็นและเหมาะสม ไม่เกินวงเงินครั้งละสองพันบาทและจะช่วยได้ไม่เกินสามครั้งต่อคนต่อปี โดยถือตามปีงบประมาณประกาศณ วันที่ ๒ มีนาคม พ.ศ. ๒๕๔๘สรอรรถ กลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์ ประกาศกระทรวงการพัฒนาสังคมและความมั่นคงของมนุษย์เรื่อง กำหนดหลักเกณฑ์ วิธีการ และเงื่อนไขการคุ้มครอง การส่งเสริมและการสนับสนุนการจัดที่พักอาศัย อาหารและเครื่องนุ่งห่มให้ผู้สูงอายุตามความจำเป็นอย่างทั่วถึง (ฉบับที่ ๒) พ.ศ. ๒๕๖๑[๔]ข้อ ๒ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพิมพ์มาดา/จัดทำ๒๒มกราคม ๒๕๖๒[๑]ราชกิจจานุเบกษา เล่ม ๑๒๒/ตอนที่ ๓๐ ง/หน้า ๕/๑๔ เมษายน ๒๕๔๘[๒] ข้อ ๔(๑) แก้ไขเพิ่มเติมโดยประกาศกระทรวงการพัฒนาสังคมและความมั่นคงของมนุษย์ เรื่องกำหนดหลักเกณฑ์ วิธีการ และเงื่อนไขการคุ้มครอง การส่งเสริมและการสนับสนุนการจัดที่พักอาศัย อาหาร และเครื่องนุ่งห่มให้ผู้สูงอายุตามความจำเป็นอย่างทั่วถึง(ฉบับที่ ๒) พ.ศ. ๒๕๖๑[๓] ข้อ ๔(๒) แก้ไขเพิ่มเติมโดยประกาศกระทรวงการพัฒนาสังคมและความมั่นคงของมนุษย์ เรื่องกำหนดหลักเกณฑ์ วิธีการ และเงื่อนไขการคุ้มครอง การส่งเสริมและการสนับสนุนการจัดที่พักอาศัย อาหาร และเครื่องนุ่งห่มให้ผู้สูงอายุตามความจำเป็นอย่างทั่วถึง(ฉบับที่ ๒) พ.ศ. ๒๕๖๑[๔] ราชกิจจานุเบกษาเล่ม ๑๓๕/ตอนพิเศษ ๒๒๕ ง/หน้า ๓/๑๔ กันยายน ๒๕๖๑